ডায়াবেটিসের জেরে ক্ষতি হতে পারে আপনার চোখের!

ওয়েব ডেস্ক : দীর্ঘদিন অনিয়ন্ত্রিত ডায়াবেটিস (Diabetes) থাকলে গুরুতর চোখের সমস্যায় (Eye Problem) পড়তে হয় বহু রোগীদের। ডায়াবেটিক রেটিনোপ্যাথিতে (Diabetic Retinopathy) আক্রান্ত রোগীরা হারাতে পারেন দৃষ্টিশক্তি। প্রয়োজন মানুষের মধ্যে সচেতনতা বৃদ্ধি এবং আগাম সতর্কতা খুবই দরকার।

রেটিনোপ্যাথি কী?

ডায়াবেটিস (Diabetes) দীর্ঘদিন ধরে থাকলে সেখান থেকে রেটিনায় চাপ পড়ে। কিন্তু যখন এই রেটিনায় যখন ছোট-ছোট সাদা ছোপ (ইডিমা) পড়ে, তখন স্পষ্ট ইমেজ তৈরি হয় না। সেই সময় ঘোলাটে হয়ে যায় দৃষ্টি। আর্থাৎ এই সমস্যাকেই বলা হয়ে থাকে রেটিনোপ্যাথি (Retinopathy)।

আরও খবর : ব্রেকফাস্টে নিয়মিত ডিম-পাউরুটি খান! কী সমস্যা হতে পারে জানেন

ভারতবর্ষকে “ডায়াবেটিক ক্যাপিটাল” বা বিশ্বের ডায়াবেটিসের রাজধানী বলা হয়। প্রতি পাঁচজন আক্রান্ত ব্যক্তির মধ্যে একজন ভারতীয় ডায়াবেটিসে (Diabetes) আক্রান্ত। ডায়াবেটিক রেটিনোপ্যাথি অ্যাডভান্সড স্টেজে পৌঁছে গেলে দৃষ্টিশক্তি হারাতে পারে রোগীরা। একেবারে প্রাথমিক পর্যায়ে যদি এ রোগ চিহ্নিত করা যায় তবে এই রোগের কারণে দৃষ্টিহীনতা প্রতিরোধযোগ্য বলে মনে করছেন চিকিৎসকেরা। নাহলে দৃষ্টি শক্তি হারাতে পারেন অনেকে।।

চিকিৎসকদের মতে, বছরে অন্তত একবার চোখ পরীক্ষা করা উচিত সকল ডায়াবেটিস (Diabetes) রোগীর। কারণ প্রাথমিক পর্যায়ে শনাক্ত করা গেলে এই রোগ প্রতিরোধযোগ্য। নিয়মিত রক্তে চিনির মাত্রা নিয়ন্ত্রণ, ওষুধ বা ইনসুলিনের সঠিক সেবন এবং স্বাস্থ্যকর জীবনযাপনের মাধ্যমেই এ রোগের ঝুঁকি কমানো সম্ভব। প্রসঙ্গত, ডায়াবেটিসে নিয়ম মেনে ওষুধ নিয়ন্ত্রণে রাখা যায়, কিন্তু কখনই তা সম্পূর্ণ ভাবে সেরে যায় না। অনেক ক্ষেত্রে দেখা গিয়েছে থাইরয়েডের সমস্যা বাড়লে ডায়াবেটিস হতে পারে। সেক্ষেত্রে এসব নিয়ন্ত্রণে রাখা দরকার। তা না হলে শরীরের ক্ষতির পাশাপাশি চোখেরও ক্ষতি হতে পারে।